สวนสัตว์ขอนแก่น เปิดตัวทุ่งแสนกวาง ต้อนรับฤดูกาลท่องเที่ยวช่วงสิ้นปี
สวนสัตว์ขอนแก่น เปิดตัวทุ่งแสนกวางโฉมใหม่ บนสกายวอร์คกว่า 400 เมตร รองรับนักท่องเที่ยวร่วมชมความน่ารักของสัตว์นานาชนิดรับฤดูกาลท่องเที่ยวช่วงสิ้นปี พร้อมชวนนักท่องเที่ยวร่วมเป็นพ่อ-แม่ อุปถัมภ์สัตว์ป่านานาชนิดที่มีอยู่ในความดูแลนับพันตัวนายณรงวิทย์ ชดช้อย รักษาการผู้อำนวยการสวนสัตว์ขอนแก่น เปิดเผยว่า สวนสัตว์ขอนแก่นดำเนินโครงการอุปถัมภ์สัตว์ป่า "ส่งสุข สู่สัตว์" ตามนโยบายขององค์การสวนสัตว์แห่งประเทศไทยโดยมีสวนสัตว์ ทั้ง 7 แห่งคือ สวนสัตว์เปิดเขาเขียว สวนสัตว์เชียงใหม่ สวนสัตว์นครราชสีมา สวนสัตว์สงขลา สวนสัตว์อุบลราชธานี สวนสัตว์ขอนแก่น และโครงการคชอาณาจักร จังหวัดสุรินทร์ ร่วมเป็นหน่วยรับอุปถัมภ์ เพื่อให้ประชาชนที่ชื่นชอบสวนสัตว์ รวมถึงหน่วยงานภาครัฐ เอกชน ได้มีโอกาสมีส่วนร่วมในการอุปถัมภ์สัตว์ป่า ชนิดต่างๆ ที่อยู่ในความดูแล ของสวนสัตว์ขอนแก่น ซึ่งมีจำนวนกว่า  1,000 ตัว ผ่านการทำบุญบริจาคเงินเข้าสบทบในกองทุนและองค์การสวนสัตว์สวนสัตว์ขอนแก่นขอเชิญทุกท่านร่วมปันสุข ให้กับเพื่อนๆ สัตว์ป่า ตามโครงการอุปถัมภ์สัตว์ป่า ส่งสุข สู่สัตว์ ที่มุ่งหวังให้ทุกคนมีส่วนร่วมในการอนุรักษ์ทรัพยากรสัตว์ป่า พร้อมกันทุกสวนสัตว์ทั่วประเทศ ผ่านการทำบุญบริจาคเงินเข้าสบทบในกองทุน โดยรายได้จะนำไปเป็นค่าใช้จ่ายด้านอาหารสัตว์ เวชภัณฑ์ต่างๆ ในการรักษาสัตว์ และอุปกรณ์ส่งเสริมคุณภาพชีวิตของสัตว์ป่าในสวนสัตว์ ในคราวจำเป็น โดยสามารถบริจาคผ่านบัญชีธนาคารกรุงไทย หมายเลขบัญชี 006-0-23655-8 ชื่อบัญชี กองทุนเพื่อหมีแพนด้า ซึ่งเป็นกองทุนสาธารณกุศล นักท่องเที่ยวสามารถร่วมเป็นพ่อแม่บุญธรรมอุปถัมภ์สัตว์ในกลุ่ม เสือ สิงห์โต แมวน้ำ ลีเมอร์ ฮิปโปโปเตมัส กวางดาว ยีราฟและม้าลายนายณรงวิทย์ กล่าวต่ออีกว่า ขณะนี้ สวนสัตว์ขอนแก่นได้เปิดส่วนแสดงทุ่งแสนกวางโฉมใหม่ ที่ได้มีการปรับปรุงปรับภูมิทัศน์ภายในส่วนจัดแสดง เป็นการพัฒนาในรูปแบบ  "The Land Of Deer" หรือเส้นทางการเที่ยวชมสัตว์แบบใหม่รับฤดูกาลท่องเที่ยวช่วงสิ้นปีที่จัดเป็นช่วงเทศกาลท่องเที่ยวแบบไฮซีซั่น ที่นักท่องเที่ยวสามารถเข้าชมพื้นที่ของทุ่งแสนกวางได้อย่างทั่วถึงและใกล้ชิดสัตว์มากขึ้น โดยมีพื้นที่สีเขียวที่จะถูกพัฒนาขึ้นตลอดแนวของส่วนจัดแสดงทุ่งแสนกวาง มีการปรับปรุงเพิ่มเส้นทางการเที่ยวชม เป็นเส้นทางด้วยการเดินเท้าเช้าชมทุ่งสวนกวาง บนสกายวอร์คที่มีความยาวกว่า 400 เมตร ที่สามารถชมทั้ง 3 โชนไว้ด้วยกัน คือ โซนที่ 1  เก้งเผือก เก้งแดง กวางดาว ซิก้า และเนื้อทราย โซนที่ 2 กวางป่า กวางม้า เนื้อทราย และโซนที่ 3 เป็นกวางละอง ละมั่งพันธุ์พม่า ได้อย่างครบถ้วน